Newmarket (Suffolk)
Newmarket (čita se Njumarket) je grad od 20,845 na istoku Engleske u Grofoviji Suffolk.

Geografske karakteristike 

Newmarket se nalazi na krajnjem zapadu Suffolka u regiji Istočna Engleska, u nekoj vrsti enklave, okružen sa tri strane teritorijem Grofovije Cambridgeshire

On leži 110 km sjeverno od Londona, to je grad konjičkog sporta, još od vremena Jamesa I. (vladao 1603.-25), danas je u njemu sjedište Udruženja džokeja (Jockey Club).

Historija 

Newmarket je prvi put dokumentiran početkom 13. vijeka pod latinskim imenom Novum Forum, iz tog je kasnije izvedeno njegovo današnje ime - Newmarket  (Novo trgovište).  
Sve do 17. vijeka bio je beznačajno mjesto, tad je James I. podigao svoj ljetnikovac sa imanjem. 

Kralj Charles I pokrenuo je 1634. prvu konjičku utrku za kup. 
I danas se dvije od pet engleskih klasičnih konjičkih utrka održavaju u Newmarketu, to su;  Dvije hiljade gvineja (Two Thousand Guineas) i Hiljadu gvineja (One Thousand Guineas), koje se održavaju u proljeće. Tokom jeseni održavaju se dvije najpopularnije hendikep utrke, Cesarewitch i Cambridgeshire.  

Grad je mjesto velike godišnje prodaje čistokrvnih konja i istraživačkog centra za konje, kog je 1967. otvorila je kraljica Elizabeta II.
 
Newmarket ima dva hipodroma, koja leže jugozapadno od grada kod Newmarket Heatha, to su Rowley Mile, koji se koristi u proljeće i jesen i July, koji se koristi u ljeto.

Znamenitosti 

Kod Rowley Mila se nalazi zemljani nasip za kog se pretostavlja da su ga u 6. vijeku podigli Istočni Angli, radi odbrane od Kraljevstva Mercija. 

Okolica grada je kraj krečnjačkih brežuljka specifične flore i faune.
Sjeverozapadno od Newmarketa u Cambridgeshiru leži tresetište - Wicken Fen, koje je danas rezervat prirode, to je posljednji ostatak nekadašnje velike močvare Fens koja je danas iskušena.

Pobratimski gradovi 

, Maisons-Laffitte

Izvori

Vanjske veze 

 Explore Newmarket in Suffolk 

Gradovi u Engleskoj
Suffolk